> > > > Hol vagy hazám?

> > > > Hol vagy hazám?
> > > > Talán annyi holtat láttál,
> > > > Hogy megunván életed
> > > > Szürke porrá váltál?

> > > > Vagy szégyenedben,
> > > > Hogy ily vérengző néped,
> > > > Elfordultál tőlünk,
> > > > Kiket annyi viszály tépett?

> > > > Most szükségem van rád!
> > > > Kereslek ott, hol a föld
> > > > Szennytől borítva
> > > > Csúf testeket ölt.

> > > > Csontok közt lépkedek,
> > > > De alakod nem látom.
> > > > Sehol sem talállak
> > > > Ezen a világon.

> > > > Hol vagy hazám?
> > > > Kérdésem a semmibe vész.
> > > > Ha nincsen otthonod,
> > > > Mondd, meg kihez térsz?