> > > > Gondolat-tó

> > > > Tollamból nem jön tinta,
> > > > Ajkamon elhalt a szó.
> > > > Néha úgy érzem, mintha
> > > > Befagyna a gondolat-tó.

> > > > Sokat csónakáztam rajta,
> > > > De az evezőlapát most jégen koppan.
> > > > Fája hiába keményebb fajta,
> > > > A fagyott vízen kettéroppan.

> > > > Nincsen olvasztó tűz,
> > > > Kialudt a máglya.
> > > > Jégmadarakat már nem űz
> > > > Melegítő lángja.

> > > > Nappali sötét ül
> > > > A feneketlen tavon,
> > > > Melynek vize tovább hűl
> > > > A fagyott fényű napon.

> > > > De majd az ébredő
> > > > Tavasz sugarától,
> > > > Felolvad az éltető-
> > > > Tó jégnek uralmából.

> > > > Addig kétségek közt várok
> > > > Üresen, fagyottan;
> > > > S a tó közepén állok,
> > > > Elhagyatottan.