> > > > Fekete szüzek

> > > > Szemedben égnek a fekete lángok,
> > > > Bennük csontokkal játszik a tűz
> > > > S a hideg fényű máglya körül táncol
> > > > Fehér ruhában tizenhat szűz.

> > > > Fekete hajuk éjbe sötétül,
> > > > Míg óceán-kék szemükben vonaglik a vágy.
> > > > Lelked angyali démonai ők,
> > > > Kiknek nem elég a hitvesi ágy...

> > > > Édes szavaikkal csalogatva hívnak,
> > > > Erős kötelékkel magukhoz láncolnak,
> > > > S míg te önmagad tüzében égsz,
> > > > Ők a lángok körül tovább táncolnak.

> > > > Csak nézed őket...
> > > > Alakjuk lassan a semmibe vész...
> > > > Majd elnyelnek a gyilkos lángnyelvek
> > > > És üresen ismét a valóságba érsz.

> > > > Pokorny Péter: Fekete szüzek