> > > > E hely
> > > > (Borvendég Cintiának)

> > > > Homályos börtön e hely,
> > > > Utcáit rács veszi körül.
> > > > Lakója ezernyi hóhér,
> > > > Mind kivégzésemnek örül.

> > > > Véres börtön e hely.
> > > > Terein már égnek a máglyák.
> > > > Rózsák pusztulnak rajta...
> > > > Tövisükkel ereim vágják.

> > > > Unalom-börtön e hely.
> > > > Órái már régen megálltak.
> > > > Az egykori vidám gyermekhangok
> > > > Most csontok zörgésévé váltak.

> > > > Utálat-börtön e hely.
> > > > A menekülés útjai zárva.
> > > > Fogvatartóim bámulom némán,
> > > > A szabadulás angyalát várva.