> > > > A Sátán érkezése

> > > > Remegve hozzád bújtam,
> > > > Mikor eljött a Sátán.
> > > > S karjaid között
> > > > Belém költözött.

> > > > Éreztem szívednek
> > > > Heves dobogását.
> > > > Csontodig láttam
> > > > S lelkedre vágytam.

> > > > Tested érintette
> > > > Két fehér kezem,
> > > > S téged hozzám láncolt
> > > > A tűz, mely bennem táncolt.

> > > > Égetett csókom,
> > > > Mit ajkadra adtam.
> > > > S te meghaltál fagyottan...
> > > > Elhagyatottan.

> > > > Gúnyosan kacagtam...
> > > > A pokol tüze lángolt.
> > > > De a nap tüze láttán
> > > > Elhagyott a Sátán.

> > > > Megláttam örökre
> > > > Lehunyt két szemed.
> > > > Szívem alakod fölött
> > > > Darabokra törött.

> > > > Könnyektől ázottan
> > > > Öleltem tested:
> > > > A dermedő hullát.
> > > > Jég-könnyem hullt rád.

> > > > Majd kárhozott énemért
> > > > Angyalok jöttek.
> > > > Tüzeket szítottak
> > > > S a végbe taszítottak.

> > > > Kelemen Tamás: A Sátán érkezése