> > > > Óceánba vágyó sivatag
> > > > (Vonat vagy hajó?)

> > > > Érted sírnak az orgonák,
> > > > Mióta nem éget a vágy.
> > > > Most hogy nem vagy, oly üres
> > > > A friss-lepedő-szagú ágy.

> > > > Útra keltél gőg-hajóddal...
> > > > Messze vittek a hullámok.
> > > > Nekem csak képek maradtak
> > > > És homokba fúlt, vad álmok.

> > > > Kérlek jöjj most vissza hozzám!
> > > > Helyem már itt nem lelem.
> > > > Elmúlnak az ifjú évek...
> > > > A vonat csak száguld velem.

> > > > Élet-síneket hagyok el,
> > > > A kerekek egyre törnek.
> > > > S bár nemes az utam célja,
> > > > Rég-elmúlt lázak gyötörnek.

> > > > A szárazföld belsejéig
> > > > Kell emlék-terheid vinnem.
> > > > A sivatag túl közel van
> > > > S messze az óceán innen.

> > > > Rendek Luca: Óceánba vágyó sivatag